ยากนะที่จะหาการบริการที่ดีจากร้านอาหารในเมืองแพร่ ไม่รู้เหมือนกันว่าคนท้องถิ่นเขาทนไปได้ยังไง หรือทางร้านมีนโยบายปฏิบัติกับคนต่างถิ่นแย่ๆ ก็ไม่ทราบ เริ่มแรกที่มาถึงเราถามหาที่จอดรถ พนักงานคนหนึ่งนั่งกดโทรศัพท์มือถืออยู่ ห่างจุดที่เราจอดรถประมาณ 6-7 ก้าว นางไม่ยอมเงยหน้าขึ้นมามองเราเลย พอเราถามซ้ำว่าจอดรถตรงไหนคะ นางก็ชี้โบ้ชี้เบ้ไปเรื่อย บอกซอยตรงนั้นค่ะ แต่เรามองไม่เห็นซอยเลย มีแต่ออฟฟิศที่อยู่ติดกัน คือ? สรุปว่านางสับสนจ้า ซอยสำหรับจอดรถอยู่อีกฝั่งกับที่นางชี้ เราก็เอ้ายังไง วางมือถือมาคุยกันก่อนไหม กลับไปถามนางอีกรอบ จอดรถตรงไหนคะ คราวนี้นางไม่ได้ยิน ทำหน้าเหวี่ยงใส่เราแล้วถามว่าจะกินอะไรคะ! เดี๋ยวๆๆ หาที่จอดรถยังไม่ได้จะให้กูกินตรงไหนล่ะ นั่งกินหน้าร้านหรอ ตอนนั้นเริ่มมองหน้ากันกับเพื่อนละว่าไปกินที่อื่นเลยไหม แต่เจ้าของร้านที่อยู่ในครัวออกมาพอดี เราเลยถามถึงที่จอดรถ เจ้าของร้านบอกว่าจอดรถข้างในได้เลย เรากับเพื่อนเลยเดินไปสั่งอาหาร แล้วพยายามมองข้ามเซอร์วิสแย่ๆ ไป รอไม่นานเขาก็มาเสิร์ฟ แล้วรสชาติเป็นไง อร่อยสมคำร่ำลือไหม โอ่ยยยย สุดจะบรรยายอะคุณ มาลองเองเถอะว่าแย่แค่ไหน ราดหน้าหมูนะ ถ้าทางร้านแน่ใจว่าซิกเนเจอร์คือใส่ตับลงในทุกเมนู make sure ก่อนไหมว่าตับไม่มีกลิ่นคาว ตับในราดหน้ามันใช่? สรุปคาวกินไม่ได้เขี่ยทิ้งไว้ที่ขอบจาน

หมูสะเต๊ะรสชาติธรรมดามาก หมูมัน น้ำจิ้มไม่อร่อย ผิดหวังกับทุกอย่าง เสียดายตังค์ ไม่มาอีกเป็นครั้งที่สองแน่ต่อให้หิวก็จะยอมอดข้าว ถ้าหากว่าตัวเลือกมีร้านนี้ร้านเดียว 